Nikaraguada prezident iste'fosi talab qilinmoqda

Nikaraguada amaldagi prezident Daniel Ortega va uning rafiqasi, vitse-prezident Rosario Muriloga qarshi norozilik aksiyalari boshlandi.
Orteganing iste'fosini talab qilib Managua va boshqa shaharlarda minglab odamlar ko‘chaga chiqishgan.  
Ma'lum qilinishicha, namoyishchilar va politsiya o‘rtasidagi to‘qnashuvlar oqibatida 4 kishi halok bo‘lgan. 
Nikaraguada aprelda ijtimoiy ta'minot sohasidagi islohotlarga qarshi norozilik aksiyalari o‘tgandi. O‘shanda namoyishlar davomida kamida 76 kishi halok bo‘lgan.